Juan Orlando Hernández

Juan Orlando Hernández Alvarado (sündinud 28. oktoobril 1968) on Hondurase jurist, ettevõtja ja poliitik, 27. jaanuarist 2014 kuni 27. jaanuarini 2022 Hondurase president. 

Juan Orlando Hernández on hariduselt jurist. Ta on osanik muu hulgas kohvikasvandustes, meediaettevõtetes ja hotellides. 

Ta on konservatiivse Hondurase Rahvuspartei esimees. Aastatel 2010–2013 oli ta parlamendi esimees. 

2022. aasta veebruaris andsid võimud ta USA-le välja, kuna ta oli väidetavalt aidanud smugeldada 500 tonni peamiselt Colombiast ja Venezuelast pärit kokaiini Hondurase kaudu Ameerika Ühendriikidesse vastutasuks miljonitesse dollaritesse ulatuva altkäemaksu eest.USA mõistis Hondurase ekspresidendi Hernandeze 45 aastaks vangi, ERR, 26. juuni 2024 

8. märtsil 2024 mõistis New Yorgi föderaalne vandekohus Hernandeze süüdi ja 26. juunil 2024 mõisteti talle 45 aastat vangistust. 
Lisaks trahviti teda 8 miljoni dollariga uimastismugeldamist puudutavate kuritegude eest. 

2025. aasta 2. detsembril andis Ameerika Ühendriikide president Donald Trump talle ametlikult armu, mis tähendab tema osas väljastatud süüdimõistva otsuse täielikku tühistamist ja ta vabastati Lääne-Virginias asuvast vanglast.

 Viited 

Kategooria:Hondurase presidendid
Kategooria:Sündinud 1968